|  |
| --- |
| 14.10.2020-ғы № 11-9/4947 дз шығыс хаты14.10.2020-ғы № 2936 кіріс хаты |

**Қазақстан Республикасы Парламенті Сенатының депутаттарына**

(тізім бойынша)

*2020 жылғы 22 қыркүйектегі №* *16-13-210д/с*

**Құрметті депутаттар!**

Сіздердің Солтүстік Қазақстан облысының ауыл халқын сумен жабдықтау проблемаларын жою бойынша тиімді шаралар қабылдау жөніндегі сауалдарыңызды қарап, мынаны хабарлаймын.

2011 жылдың басынан бері республикалық бюджет есебінен
13,5 млрд теңге сомаға 11 жоба іске асырылды. Нәтижесінде 542 км реконструкцияланып, 116 км су құбыры салынды, 2 сорғы станциясы реконструкцияланып, 1 авариялық сорғы станциясы салынды.

Қазіргі уақытта жалпы құны 24 млрд теңге топтық су құбырларын реконструкциялау және салу бойынша 3 жоба іске асырылуда. 2021 – 2023 жылдары жалпы сомасы 8,5 млрд теңгені құрайтын тағы 3 жобаны іске асыру жоспарланып отыр.

Жалпы алғанда пайдаланушы кәсіпорынның тозған су құбырларын ауыстыруы үшін жалпы сомасы 21,5 млрд теңгеге 5 жылдық бағдарлама әзірленді, соның нәтижелері бойынша 1,0 мың км су құбырын ауыстыру жоспарлануда. Жобалардың әзірлігіне қарай республикалық бюджеттің мүмкіндігін ескере отырып, оларды іске асыру жөнінде шаралар қабылданатын болады.

*2014 жылы іске асырылуы басталған «Преснов топтық су құбырын реконструкциялау 1,2-кезек» және 2018 жылы басталған «Соколов топтық су құбырын реконструкциялау 2-кезек» жобаларына қатысты*

Бүгінгі күнге дейін үш жоба бойынша 8,1 млрд теңге игерілді. Ағымдағы жылдың лимиті 3,2 млрд теңге.

Преснов топтық су құбырының 2-кезегін 2020 жылдың соңына дейін пайдалануға беру, құрылыстың 1-кезегін 2021 жылдың соңына дейін аяқтау жоспарланған.

1-кезектің мерзімін созудың негізгі себебі алдыңғы мердігердің өзінің шарттық міндеттемелерін дұрыс орындамауы болып табылады, қазіргі уақытта сот талқылаулары жүргізілуде. Осы жоба бойынша ағымдағы жылдың лимиті
1,1 млрд теңге. Жыл соңына дейін қаражатты толық игеру жоспарлануда.

Соколов топтық су құбыры құрылысының 2-кезегі бойынша әлеуметтік-демографиялық көрсеткіштердің өзгеруіне және жобалау-сметалық құжаттамаға сәйкес келтіру қажеттілігіне байланысты жобаға түзету жүргізілуде. Сонымен қатар объектідегі жұмыстар жобалық өзгерістер талап етілмейтін учаскелерде жүргізілуде.

Өңір үшін әлеуметтік маңызды жобаны іске асыру мақсатында объектідегі жұмыстарды тезірек аяқтау бойынша тиісті шаралар қабылданып жатыр және ағымдағы жылдың қаражатын толық көлемде игеру жоспарлануда.

Солтүстік Қазақстан облысының ауыл халқын сумен жабдықтау мәселелесі Үкіметтің тұрақты бақылауында.

**А. Мамин**

*Орын. Ә.Ғ. Әскеев*

*75-00-25*

*Askeyev\_AG@ukimet.kz*

**Тізім**

1. Е.Х. Сұлтановқа;
2. Д.З. Әділбековке;
3. С.Т. Алдашевқа;
4. Б.Н. Қаниевке;
5. С.А. Карплюкке;
6. А.С. Құртаеваға;
7. С.Е. Лұқпановқа;
8. Е.Қ. Мамытбековке;
9. Ж.М. Нұрғалиевқа;
10. О.В. Перепечинаға;
11. Л.Т. Рысбековаға.